Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: szóló 124/1993. (IX. 22.) Korm. rendelet 1. § (1) bekezdése
Paragraph Index: 311

1993. évi III. tv. rendelkezései alapján a települési önkormányzat szociális rászorultság esetén a szociális rászorultságtól függő pénzbeli ellátásokat állapít meg. A törvény indoklása szerint annak, hogy a segélyek kérdésében való döntési jogkört a települési önkormányzatok hatáskörébe utalta, egyik alapvető oka az volt, hogy a helyi önkormányzat képviselőtestülete, valamint a települési önkormányzat jegyzője a rászorultság megállapításához nélkülözhetetlen ismeretekkel rendelkezik. A törvényalkotó szándéka tehát, hogy a jogosultság megítélésében legilletékesebb települési önkormányzat mérlegelje, ki az akinek a rendelkezésre álló anyagi keretből juttatni tud. Az átmeneti segély intézménye azoknak próbál segítséget nyújtani, akik létfenntartást veszélyeztető rendkívüli élethelyzetbe kerülnek, valamint akik időszakosan vagy tartósan létfenntartási gonddal küzdenek. Így főleg az egyszeres, egyösszegű támogatás esetében rendkívül fontos követelmény, hogy a segély azonnal, haladéktalanul a rászorultakhoz kerüljön, a segítség kizárólag ilyen módon képes betölteni rendeltetését. Az országgyűlési biztos általános helyettese megállapította, hogy az önkormányzat által előidézett állapot sérti a szociális biztonságot azzal, hogy a saját és gyermeke megélhetését biztosítani képtelen állampolgár az átmeneti segélyre való jogosultsága tudatában nem kapja kézhez a részére megállapított segélyt. Ezáltal az önkormányzat alkotmányos visszásságot okoz. Az országgyűlési biztos általános helyettese ajánlásában felhívta az önkormányzat jegyzőjét és polgármesterét, hogy a jövőben legyenek figyelemmel arra, hogy az átmeneti segélyek megállapításakor meg legyen a kifizetéshez szükséges anyagi fedezet is. Az ajánlás elfogadására nyitva álló határidő még nem telt el. OBH 5552/1997. Az Észak Magyarország című lap „Állati hullasors: a dögkúttól az asztalig” címmel 1997. május 27-én cikket közölt a Borsod-Abaúj-Zemplén megyében lévő dögkutakról. A cikk alapján felmerült a jogállamiság alkotmányos alapelvének, az egészséges környezethez való jog, valamint a legmagasabb szintű testi és lelki egészséghez való alkotmányos jog sérelmének gyanúja, ezért az országgyűlési biztos vizsgálatot indított a dögkutak kezelésével kapcsolatos problémák tárgyában. A vizsgálat megállapította, hogy az országban az állati hullák elhelyezésére szolgáló kutak, vermek, árkok, temetők, kamrák száma összesen 1162. Az Országos Építésügyi Szabályzatban előírt 1000 m-es védőtávolság sok esetben nincs biztosítva. Összesen öt olyan megye van, ahol valamennyi hullaemésztő esetében megvan az előírt védőtávolság. 3 megye nem szolgáltatott pontos adatokat. A dögkutak csak mintegy 80%-ánál van meg a lakott településtől előírt védőtávolság. A hullaemésztők egy része a jogszabály által előírt egyéb feltételeknek (zárt fedél, kerítés) sem felel meg. A védőtávolság és a hatályos jogi szabályozás által megkövetelt egyéb biztonsági előírások hiánya sérti az egészséges környezethez, valamint a legmagasabb szintű testi és lelki egészséghez való jogot, és alkotmányos visszásságot okoz a jogállamiság követelményével összefüggésben is. A fertőtlenítés rendszerességére vonatkozóan 15 megye nem szolgáltatott pontos adatot. A válaszok jelentős részéből a fertőtlenítések esetlegességére lehetett következtetni. A konkrét adatot szolgáltató megyékben a fertőtlenítések száma 3 és 44 közötti szóródást mutatott. Megállapítható, hogy az országban a fertőtlenítésnek nincs egységes rendje. Az országgyűlési biztos megállapította, hogy nem elégséges, ha csak néha, alkalomszerűen kerül a fertőtlenítésre sor, ezért szükségesnek látta a fertőtlenítés rendjének kidolgozását. Az országgyűlési biztos megjegyezte, hogy az előírások hatóságok által történő betartása sem zárhatja ki az illetéktelenek hozzáférését. Ugyanakkor szükségesnek látta az érintett hatóságok részéről az ellenőrzések számának növelését. Az alkotmányos visszásságok orvoslására az országgyűlési biztos az alábbi ajánlásokat tette. Felkérte azoknak a településeknek a jegyzőit, amelyek területén dögkút található, hogy gondoskodjanak a dögkút közelében olyan táblák elhelyezéséről, amelyek figyelmeztetnek a döghús fogyasztásának az emberi egészséget veszélyeztető hatásaira. Felkérte továbbá a jegyzőket arra is, hogy gondoskodjanak az Állategészségügyi Szabályzat dögkutakra

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes